טורניקה שנגליה

טורניקה "טוקו" שנגליה (בגאורגית: თორნიკე შენგელია, תעתיק מדויק: תוֹרְנִיקֶה שֶׁנגֶליָה; נולד ב-5 באוקטובר 1991 בטביליסי, גאורגיה) הוא כדורסלן גאורגי המשחק בעמדות הפורוורד בקבוצת וירטוס בולוניה מליגת העל האיטלקית והיורוליג. שנגליה משחק גם בנבחרת גאורגיה.

==קריירת משחק==
===קריירת מועדונים===
שנגליה היה שייך למחלקת הנוער של ולנסיה מאז 2007, וב-2008, כשהוא בן 17, עלה לשחק במקביל גם בקבוצה הבוגרת, בה שיחק שישה משחקים עד שעבר לשחק בקבוצת המילואים של המועדון. אחרי עונה מוצלחת בעונת עבר שנגליה לספירו שרלרואה הבלגית, ממנה מייד הושאל לורוויה-פפינסטר, גם היא מהליגה הבלגית הבכירה. דקות המשחק שלו בעונה הראשונה בבלגיה נחתכו בכ-42%, מ-29.5 דקות למשחק בממוצע ל-17. אחרי עונה פושרת זו חזר שנגליה לשרלרואה, שם העמיד מספרים סולידיים של 8.8 נקודות ו-4.8 ריבאונדים למשחק בליגה בממוצע. בעונה זו זכתה קבוצתו בסגנות בליגה ונשרה בשלב הבתים של עונת 2011/2012 ביורוליג, כששנגליה מעמיד במפעל זה מדד PIR ממוצע של 7.1 נקודות מדד למשחק על פני 20.6 דקות ב-9 משחקים.

בקיץ 2012 העמיד עצמו שנגליה לבחירה בדראפט ה-NBA, בו נבחר במקום ה-54 על ידי פילדלפיה 76', בין השאר בגלל יכולתו במהלך זכייתו באליפות אירופה לנבחרות עתודה בדרג ב' עם נבחרתו הלאומית בקיץ 2011, וזכייתו בתואר ה-MVP של הטורניר. בערב הדראפט זכויות השחקן עליו הועברו לברוקלין נטס תמורת תשלום מצד האחרונה. בליגת הקיץ של ה-NBA באותה שנה הרשים שנגליה עם ממוצעים של 10.2 נקודות ו-3.6 ריבאונדים בממוצע למשחק, ובסיומה הוחתם על ידי ברוקלין.

בתקופתו בברוקלין עבר שנגליה מספר פעמים לשחק במדי קבוצת ספרינגפילד ארמור מליגת הפיתוח של ה-NBA, ובסך הכל שיחק במדי הקבוצה ב-36 משחקים על פני עונה וחצי, בהם קלע 1.6 נקודות וקטף כדור חוזר בודד למשחק בממוצע. בינואר 2014 עבר שנגליה בטרייד לשיקגו בולס תמורת מרקיס טיג. בשיקגו שיחק 9 משחקים למשך כמות זעומה של 1.9 דקות למשחק בממוצע, עד שנופה מסגל הקבוצה אחרי כשלושה חודשים.

ביוני 2014 חתם שנגליה בקאחה לבוראל ויטוריה על חוזה תלת-שנתי. בעונת הגיע עם קבוצתו לשלב ההצלבה ביורוליג, תוך שהוא מעמיד ממוצעים של 10.3 נקודות מדד למשחק בממוצע. בליגה הגיעה הקבוצה עד רבע הגמר כששנגליה מעמיד ממוצעים עונתיים של 10.1 נקודות, 4 ריבאונדים ואסיסט למשחק. במרץ 2015 פרצה קטטה בין שנגליה לשחקן בילבאו באסקט דיאן טודורוביץ', שתוצאותיה הובילו להרחקתו למשך חמישה משחקים, כמו גם להרחקתו של טודורוביץ' למשך 4 משחקים, ולקנסות לשלושה שחקנים נוספים. במהלך עונת קרע שנגליה את המיניסקוס בברכו השמאלית והושבת מחודש פברואר עד סיום העונה. בעונת העלה שנגליה את ממוצעיו ל-11.6 נקודות מדד בממוצע למשחק ביורוליג, והגיע עם קבוצתו עד לשלב הפיינל פור במפעל. בליגה יכולתו הייתה פחות טובה מאשר בעונה שקדמה לה, אך קבוצתו הגיעה עד חצי גמר הפלייאוף, בו הפסידה לאלופה שבדרך ולנסיה, קבוצתו הראשונה של שנגליה. בקיץ האריך שנגליה את חוזהו בבסקוניה בשלוש שנים.

בעונת חווה שנגליה עונת שיא, כשהוא מעמיד את הממוצעים הגבוהים בקריירה שלו בנקודות, ריבאונדים ואסיסטים, בכל המסגרות. בסיום העונה בסקוניה הודחה בשלב רבע הגמר ביורוליג והפסידה בסדרת בגמר בליגה המקומית לריאל מדריד. שנגליה נבחר בעונה זו לחמישיות העונה של היורוליג והליגה הספרדית, וסיים שני בהצבעה לפרס ה-MVP של הליגה הספרדית, אחרי לוקה דונצ'יץ'.

לקראת עונת 2020/2021, חתם שנגליה בצסק"א מוסקבה. במהלך העונה קלע 11.9 נקודות בממוצע למשחק ביורוליג והוריד 4.9 ריבאונדים, כאשר הקבוצה מגיעה לפיינל פור ומפסידה בחצי הגמר לאנאדולו אפס הטורקית, שלבסוף הוכתרה כאלופת אירופה. בליגת VTB זכה עם צסק"א באליפות.

בחודש מרץ 2022, עקב הפלישה הרוסית לאוקראינה, עזב שנגליה את צסק"א לטובת וירטוס בולוניה מליגת העל האיטלקית והיורוקאפ, כמו חברו לקבוצה דניאל האקט. הקבוצה באותה עונה התקדה לזכייה ביורוקאפ, כאשר שנגליה מהווה עוגן עיקרי כשחקן ותיק, ומעמיד ממוצעים של 8.1, 5.5 ו-3.5 בנקודות, כדורים חוזרים ואסיסטים בהתאמה.

הזכייה ביורוקאפ הקנתה לוירטוס כרטיס ליורוליג, ושנגליה משחק במפעל במדי הקבוצה בעונת 2022/2023.

===קריירה בינלאומית===
שנגליה החל לשחק במדי נבחרת גאורגיה בקיץ 2007, אז שיחק במדי הנבחרת באליפות אירופה עד גיל 16 בדרג א'. ממוצעיו בטורניר זה עמדו על 12.9 נקודות ו-6.4 ריבאונדים למשחק, כשגאורגיה מסיימת במקום ה-12. בקיץ הבא הוא השתתף באליפות אירופה עד גיל 18, וגם בה הציג יכולת טובה מאוד, כשנבחרתו מסיימת במקום ה-13. בקיץ 2011 השתתף שנגליה באליפות אירופה לנבחות עתודה דרג ב', והוביל את קבוצתו לזכייה באליפות - כולל זכייה בתואר ה-MVP של הטורניר ובחירה לחמישיית הטורניר, וממוצעים של 29.9 נקודות, 12 ריבאונדים, 2.6 אסיסטים, 1.9 חטיפות ו-2.3 חסימות למשחק. אחרי חודשיים זומן שנגליה לסגל הנבחרת הבוגרת ליורובאסקט 2011. בטורניר זה העמיד שנגליה ממוצעים של 8.8 נקודות ו-4.6 ריבאונדים למשחק, כשגאורגיה מסיימת במקום ה-13. שנגליה שיחק במדי הנבחרת גם ביורובאסקט 2015 (שמינית הגמר) וביורובאסקט 2017 (שלב הבתים).

==קישורים חיצוניים==

==הערות שוליים==

קטגוריה:כדורסלנים גאורגים
קטגוריה:כדורסלני ולנסיה
קטגוריה:כדורסלני ספירו שרלרואה
קטגוריה:כדורסלני ברוקלין נטס
קטגוריה:כדורסלני שיקגו בולס
קטגוריה:כדורסלני ספרינגפילד ארמור
קטגוריה:כדורסלני סאסקי בסקוניה
קטגוריה:בחירות דראפט של פילדלפיה 76'
קטגוריה:ספורטאים זרים בבלגיה
קטגוריה:ספורטאים זרים בארצות הברית
קטגוריה:גאורגים שנולדו ב-1991